15 Shelly Strand | LekkeSlaap
Kry 10% af. Geldig vanaf 26 Jul 2021 tot 30 Sep 2021.
Vanaf R700 R630 per nag (plek vir 6)
15 Shelly Strand is 'n bekoorlike vakansiewoonstel in 'n veilige kompleks in Shelly Beach, 'n klein kusdorpie aan die Hibiskuskus. Dis moeilik om die eksotiese gevoel van die dorp te mis met sy goue strande, getypoele, strandmere en warm oseaanwaters gevul met kleurvolle koraalriwwe. Dit is ook 'n uitsonderlike bestemming vir verskeie vorme van kus-ontspanning.
Dié duplekswoonstel het slaapplek vir 4 volwassenes en 2 kinders en beskik oor 3 slaapkamers op die boonste verdieping. Die hoofslaapkamer het 'n koninggrootte-bed en die tweede slaapkamer het 2 enkelbeddens. Let asb. daarop dat slegs 'n maksimum van 4 volwassenes toegelaat word. Die derde slaapkamer het 'n enkelbed en 'n stapelbed. Die eenheid het twee badkamers, een met 'n bad en een met 'n stort. Daar is twee toilette in die slaaparea en een onder in die leefarea. Gaste moet asseblief hul eie handdoeke saambring.
Die kombuis het 'n yskas-vrieskas, stoof, oond, mikrogolfoond, broodrooster, ketel en basiese kookgerei, asook 'n wasmasjien en 'n tuimeldroer. Die eenheid het 'n TV met 'n DStv-koppelpunt en gaste is welkom om hul eie -dekodeerder en slimkaart saam te bring. Daar is ook 'n braai-area, parkeerplek in 'n toesluit-motorhuis en toegang tot 'n privaat patio.
Besoekers aan Shelly Beach kan doendinge geniet soos snorkel, duik, bootvaart, kanovaart, branderplankry, diepseevisvang, hengel, swem, perdry op die strand, inkopies doen, bergfietsry en daguitstappies neem na diere plase of natuurreservate.